
ASUTUSESISESEKS KASUTAMISEKS
Aktsiaselts Ida-Tallinna Keskhaigla
Juurdepääsupiirang AvTS § 35 lg 1 p 11-15
alusel kehtib 75 aastat tahteavalduse väljastamise kuupäevast
Vali

			
PATSIENDI (PATSIENDI SEADUSLIKU ESINDAJA) TAHTEAVALDUS
individuaalse spetsialisti saamiseks sünnituse juurde 

Aktsiaselts Ida-Tallinna Keskhaigla, registrikood 10822068, aadress Ravi tn 18, 10138 Tallinn (edaspidi Haigla) poolt sünnituse juurde antava individuaalse spetsialisti teenuse (edaspidi Teenus) tingimused on järgmised: 
1. Teenust osutatakse pärast käesoleva tahteavalduse allkirjastamist selleks pädeva isiku poolt. Tahteavalduse allkirjastamisega loetakse tervishoiuteenuse osutamise leping (edaspidi Leping) sõlmituks käesolevas tahteavalduses sätestatud tingimustel. 
2. Haigla tervishoiuteenuse osutamise üldtingimused kuuluvad Lepingu juurde ning on selle lahutamatu osa (Lisa 1; kättesaadavad veebiaadressil: https://www.itk.ee/sites/default/files/2026-04/Tervishoiuteenuse%20osutamise%20%C3%BCld%20EST%206.04.pdf).
3. Haigla töötleb Patsiendi ja Patsiendi seadusliku esindaja isikuandmeid kooskõlas kehtivate õigusaktidega ja vastavalt 	Haigla andmekaitsetingimustele (Lisa 2; kättesaadavad veebiaadressil: https://www.itk.ee/sites/default/files/2026-05/Andmekaitsetingimused.pdf). 
4. Patsiendi eeldatav sünnituse tähtaeg on      .
5. Teenuse osutamisel esindab Haiglat individuaalne ämmaemand: nimi      , tel nr      , e-post       .
6. Teenuse osutamise eest kohustub tahteavalduse allakirjutanu tasuma Haiglale Teenuse eest       eurot pärast Teenuse saamist hiljemalt 3 (kolme pangapäeva jooksul Haigla arveldusarvele.
7. Tahteavalduse allakirjutanu kohustub tasumisega viivitamisel maksma viivitusintressi 0,066% päevas alates võlgnevuse sissenõutavaks muutumisest kuni selle laekumiseni Haiglale.
8. Haigla võib tasumata arvest lähtuva nõude loovutada inkassole sellest tulenevate tagajärgedega.
9. Leping kehtib kuni Lepingu ülesütlemiseni või kuni Teenuse osutamise lõppemiseni. 
10. Tahteavalduse allakirjutanul on õigus Leping igal ajal üles öelda teatades sellest kirjalikult taasesitatavas vormis e-posti aadressile info@itk.ee ja p-s 5 toodud e-posti aadressile või esitades kirjalikus vormis avalduse Haigla juriidilisel aadressil.
11. Kui tahteavalduse allakirjutanu ütleb Lepingu üles vähem, kui 2 nädalat enne eeldatava sünnituse tähtaega, kohustub ta Haiglale tasuma leppetrahvi 200 eurot. 
12. Teenuse osutamise tingimused: 
12.1. Teenus sisaldab Patsiendi raseduse ajal ühte kohtumist ämmaemandaga. Täiendavate kohtumiste eest tasub Patsient vastavalt kehtivale Haigla tasuliste teenuste hinnakirjale. 
12.2. Teenust osutatakse, kui Patsient on aktiivses sünnitusfaasis. Teenuse osutamine lõpeb 2 (kaks) tundi pärast sünnitust. Pärast seda tegelevad sünnitanu ja vastsündinuga korralisel valvetööl olevad tervishoiutöötajad ja hooldajad. 
12.3. Keisrilõikega lõppenud sünnituse korral lõpeb Teenuse osutamine sünnitanu intensiivravipalatisse viimise järgselt. 
12.4. Patsient kohustub teavitama individuaalset ämmaemandat regulaarse sünnitegevuse algusest mitte hiljem, kui Haiglasse saabumise hetkel. Indutseeritud ehk esilekutsutud sünnituse korral teavitab Patsient individuaalset teenust osutavat ämmaemandat kohe pärast induktsiooni alustamist. 
12.5. Lepingus sätestatud individuaalne ämmaemand võib hetkel, mil Patsient sünnitab, olla hõivatud teise patsiendiga või viibida Haiglast eemal, mis takistab Patsiendi viivitamatut abistamist ja Patsient kinnitab tahteavaldusele alla kirjutamisega, et ta mõistab ja aktsepteerib seda. Haigla kohustub Patsiendile koheselt teatama, kui ta ei saa tagada kokkulepitud ämmaemanda kohalviibimist sünnitusabi osutamisel ning võimalusel pakkuma Patsiendile mõnda teist ämmaemandat.
13. Lepingule ja selle alusel tekkivatele suhetele kohaldatakse Eesti Vabariigi õigust. Kõik Lepingust tulenevad või Teenuse osutamisega seonduvad vaidlused lahendatakse läbirääkimiste teel ja selle luhtumisel Harju Maakohtus. 
14. Ravi kvaliteediga seotud kahjunõude võib Patsient esitada Haigla kohustusliku vastutuskindlustuse andjale, kelle kontaktid on esitatud Haigla veebilehel.
15. Tahteavalduse allakirjutanu: 
Patsient või Patsiendi seaduslik esindaja
Ees- ja perekonnanimi:      
Isikukood:      
Patsiendi elukoht:      
Telefoninr: +       
E-posti aadress:      
Kui tahteavalduse allkirjastab Patsiendi seaduslik esindaja, siis Patsiendi ees- ja perekonnanimi ning isikukood:      

Patsiendi (Patsiendi seadusliku esindaja) kinnitused

16. Patsient (Patsiendi seaduslik esindaja) kinnitab, et on tahteavalduse läbi lugenud, selle sisust ning selles sätestatud õigustest ja kohustustest aru saanud ning selle tingimustega nõustunud. 
17. Patsient (Patsiendi seaduslik esindaja) kinnitab, et Haigla  on talle Teenuse olemusest ja otstarbest ülevaate andnud ning teda Teenuse osutamisega kaasnevatest riskidest ning võimalikest ohtudest informeerinud. Patsient (Patsiendi seaduslik esindaja) on teadlik, et tal on õigus nõuda Haiglalt nende esitamist kirjalikku taasesitamist võimaldavas vormis. 
18. Patsient (Patsiendi seaduslik esindaja) kinnitab, et Haigla on koos käesoleva tahteavaldusega esitanud Patsiendile (Patsiendi seaduslikule esindajale) tutvumiseks Haigla tervishoiuteenuse osutamise üldtingimused (Lisa 1) ja Haigla andmekaitsetingimused (Lisa 2).  
19. Tahteavalduse allkirjastamisega sõlmib Patsient (Patsiendi seaduslik esindaja) Lepingu ning annab oma nõusoleku Teenuse osutamiseks, st annab Teenuse osutamiseks nõusoleku VÕS § 766 lg 3 tähenduses. Patsient (Patsiendi seaduslik esindaja) kinnitab, et ta annab oma nõusoleku vabalt kujunenud tahte tulemusena ning et teda ei ole mistahes viisil nõusoleku andmisel mõjutatud ega kallutatud. Patsient (Patsiendi seaduslik esindaja) võib nõusoleku igal ajal tagasi võtta, kuid nõusoleku tagasivõtmine ei mõjuta nõusoleku tagasi võtmise hetkeks osutatud Teenuse eest tasumise kohustust.

Tahteavaldus on digiallkirjastatud või allkirjastatud omakäeliselt

